
CONCLUZII 


e Mediul de securitate regional şi internaţional 
continuă să se afle încă într-o stare de 
instabilitate, pe fondul tendinței marilor puteri 
de a-şi recuceri poziţiile şi sferele de influenţă 
avute înainte de încetarea războiului rece, dar 
şi al amplificării acţiunilor terorismului 
internațional. 

e Apărarea naţională rămâne, în esenţa sa, 
atributul inalienabil al statului şi în condițiile 
apartenenţei ţării la o organizaţie politico- 
militară. 

e Apărarea colectivă, ca formă de garantare şi 
asigurare a securităţii ţărilor aliate, reprezintă 
rezultatul asumării libere, voluntare şi 


conştiente a unui set de responsabilități de 
către fiecare stat membru al unei organizații 
politico-militare. 

e Terorismul internațional constituie un fenomen 
complex al zilelor noastre, care poate afecta 
semnificativ atât securitatea oricărui stat, cât 
şi a comunității globale. 

e România se implică activ în lupta dusă 
împotriva terorismului internațional, atât prin 
participarea cu structuri militare la coaliția 
internațională, cât şi pe plan intern, prin 
măsuri adecvate şi flexibile în scopul 
prevenirii actelor de terorism. 


1. Mediul de securitate — o realitate dinamică şi complexă 


La adresa mediului de securitate național, regional 
şi global sunt o serie de riscuri şi amenințări potențate 
de vulnerabilitățile specifice fiecăruia. De aceea fiecare 
stat caută soluții viabile pentru a răspunde adecvat 
tuturor provocărilor ce vizează securitatea națională. O 
cale pe care România a ales-o, având în vedere şi 
experiența altor state europene şi nu numai, o reprezintă 
integrarea în rândurile Alianței Nord-Atlantice şi 
aderarea la Uniunea Europeană. În acest context, se 
impune o definire cât mai riguroasă a conceptelor de 
securitate națională şi securitate colectivă. De 
asemenea, se cere ținut seama că, în prezent, ne aflăm la 
începutul unei perioade de mandate politice-prezidenţial 
şi guvernamental- care îşi vor pune amprenta pe 
maniera concretă de construcţie a securității naționale şi 
a contribuției ţării noastre la garantarea securității 
regionale şi globale. De fapt, garantarea şi asigurarea 


securității naționale, ca şi asumarea de către ţara noastră 
a rolului de contributor de securitate în regiune şi în 
lume au în vedere realizările anterioare în aceste 
domenii ale României. 

Un alt aspect semnificativ, prin importanţa sa, îl 
constituie elaborarea strategiei de securitate națională 
potrivit exigenţelor Legii apărării naţionale. Desigur, 
există un program de guvernare care oferă parametrii 
orientativi şi în domeniul securităţii şi apărării 
naționale, dar acesta nu este suficient pentru a răspunde 
prevederilor Legii apărării naţionale în ceea ce priveşte 
elaborarea strategiei de securitate națională (col (r) CS I 
dr. Constantin MOŞTOFLEI). 

Trăim într-o epocă paradoxală. Astfel, după o 
perioadă a simetriilor a apărut una de haos, acesta din 
urmă văzut ca o dezorganizare a sistemului în vederea 
reorganizării sale. În acest sens, trebuie percepute şi 

eforturile de construcție a securității naţionale şi a 
elementelor umane şi materiale de garantare a acesteia. 
Ca urmare, fiecare stat şi-a creat forțe armate naţionale, 
dar se implică şi în constituirea unor forțe comune la 
nivelul continentului european. Este vorba despre 
structura militară denumită „Eurocorp”, care, în final, se 
întemeiază pe armatele naţionale. La fel, „Forţa de 
Reacţie Rapidă” constituită, la nivel european, pleacă 
tot de la forțele armate ce ființează la nivel statal. 

În plus, se cuvine avut în vedere că omenirea se 
îndreaptă, cu paşi repezi, spre construcția unei noi 
societăți umane. Este vorba de societatea cunoaşterii, de 
fapt, mai corect ar fi să se numească societate 
epistemologică şi nu informaţională. În cadrul acestei 
societăți omul evoluează rapid datorită accesului facil la 
o mare cantitate de informaţii oferită prin intermediul 
Internetului. Cartea electronică, biblioteca virtuală şi 
lucrul la computerul personal devin tot mai mult 
realități cotidiene. Apelul la ele va conduce la 
înstrăinarea omului, care deşi comunică cu semenii săi 
rapid, rămâne singur în faţa calculatorului personal. O 
astfel de evoluţie se va reflecta în modul de a fi, de a 
gândi şi de a acţiona al omului şi indirect şi asupra 


concepției privind securitate umană individuală şi a 
oricărei comunităţii (gl. bg. (r) dr. Gheorghe 
VĂDUVA). 

Realizarea unui mediu de securitate național, 
regional şi internaţional, relativ stabil, apt să permită 
activitatea şi viața indivizilor şi a comunităților umane 
în condiţii de siguranță, adică de control adecvat a 
riscurilor şi amenințărilor la adresa securității naționale, 
regionale şi globale se face şi prin sistemul apărării 
naționale şi al apărării colective. Practic, avem de a 
face cu o nouă filozofie a securității bazată pe o nouă 
strategie militară. În acest context, se poate vorbi de o 
strategie militară a statului român, ca dimensiune 
esențială a securității naționale. Este necesară o 
asemenea strategie militară din cel puţin următoarele 
motive: apărarea naţională nu este „amenințată” direct, 
ci mediat, resursele destinate apărării sunt limitate; 
forțele destinate apărării sunt insuficiente atingerii 
tuturor obiectivelor propuse. De aceea se poate afirma 
că securitatea militară oferă răspunsul corespunzător la 
demersul consecvent depus de statul român pentru 
înfăptuirea intereselor naționale (col. dr. Virgil 
BĂLACEANU.). 


2. Corelaţia apărare naţională — apărare colectivă 


Viaţa a demonstrat, cu puterea faptelor, că există, în 
condițiile actuale interne şi internaționale, o puternică 
corelaţie între apărarea naţională şi apărarea colectivă. 
Apărarea naţională este şi va fi mereu atributul 
inalienabil al statului, dar ea se cere completată şi prin 
alte forme de garantare şi asigurare a securității 
naționale, pe toate dimensiunile sale, de la cea umană la 
cea ecologică. Aceasta din motivele menționate 
anterior, dar şi pentru că, în prezent, amenințările şi 
riscurile la adresa securității naţionale, regionale şi 
internaționale sunt omniprezente şi globale. În acest 
context, apărarea colectivă compensează „minusurile” 
apărării naţionale, exclude neprevăzutul şi dă siguranța 
că viaţa şi activitatea persoanelor şi a comunităților 
umane se pot desfăşura într-un mediu propice, într-o 
stare de calm, de control eficace al riscurilor şi 
amenințărilor care ar putea aduce atingere integrității 
fizice şi psihice ale individului uman. În acest context, 
afirmația că apărarea colectivă şi apărarea națională sunt 
instrumentele capabile să conducă, în mod cert, la 
realizarea intereselor de stat este justă (col. dr. Virgil 
BĂLAĂCEANU). 


Apărarea națională constituie o necesitate, pe de o 
parte, şi o responsabilitate, pe de altă parte. Este o 
necesitate întrucât, în acest mod, se asigură climatul 
psihosocial de calm, de stabilitate şi siguranță pentru 
desfăşurarea vieții şi activității persoanelor şi a 
comunităților umane, fără teama de pericole şi 
amenințări la adresa integrității fizice şi psihice ale 
oamenilor. În acelaşi timp, apărarea naţională reprezintă 
o responsabilitate a statului față de cetăţenii săi, în 
calitatea lor de contribuabili, prin menținerea şi 
funcționarea instituțiilor specifice oricărei organizări 
sociale. În acest context, se poate afirma că apărarea 
națională va rămâne un atribut inalienabil al statului şi 
în condițiile în care România a dobândit statutul de 
membru cu drepturi depline al Alianţei Nord-Atlantice. 
Prin urmare, misiunile constituționale fundamentale ale 
armatei naţionale vor fi mereu de actualitate. În plus, 
României îi vor reveni şi alte misiuni ca țară membră 
NATO. De altfel, apărarea națională va fi întotdeauna o 
componentă principală a apărării colective. Altfel spus, 
cu cât apărarea națională este mai bine „construită” şi 
structurată cu atât apărarea colectivă va fi mai puternică. 
(lt. col. Gabriel TOMA). 


In ziua de 10 mai 2005, în garnizoana Craiova, s-a desfăşurat masa rotundă cu tema: „Securitatea şi apărarea 


a 


națională în contextul integrării României în NATO şi aderării la Uniunea Europeană”, în colaborare cu Brigada 2 
Infanterie Uşoară „Rovine”. La acest eveniment au participat reprezentanți ai societăţii civile, ai structurilor 


Ministerului Administraţiei şi Internelor, ai Serviciului Român de Informaţii, ai cadrelor militare active şi în rezervă 
din garnizoană, precum şi ai mass-media locale. La dezbateri, alături de membrii CSSAS, au luat parte şi unii invitați, 
printre care se numără: col. dr. Virgil Bălăceanu, comandantul Brigăzii 2 Infanterie Uşoară „Rovine”, lt.col. Gabriel 
Toma, comandant de unitate, mr. Costel Simion, comandor ing. Constantin Nicolae. 

În sens larg, apărarea națională priveşte utilizarea 
tuturor disponibilităților de ordin militar, civil, 
economic şi psihologic, în scopul asigurării rezistenței 
şi respingerii oricărui agresor. Practic, aceasta cuprinde 
ansamblul de măsuri şi activități adoptate şi desfăşurate 
de către un stat în scopul de a garanta independența şi 
suveranitatea națională, integritatea teritorială şi 
unitatea sa, de a proteja viața şi bunurile populației, 
precum şi susținerea intereselor fundamentale ale țării. 
Aceasta presupune adoptarea, de către instituțiile 
statului, a unei game sporite de măsuri şi activități din 
domeniile economic, politic, militar, juridic, diplomatic, 
cultural, demografic etc. atât la pace, cât şi în timp de 
război, pentru a promova şi susţine interesele naţionale, 
pe plan intern şi internaţional. Ca atribut al statului, 
apărarea naţională se concepe şi planifică având în 
vedere următoarele aspecte principale: interesele 
naționale fundamentale; specificitatea riscurilor şi 
amenințărilor la adresa securității sale; intensitatea şi 
frecvența vulnerabilităților sociale, economice, 
demografice etc.; caracteristicile teritoriului național; 
situația geopolitică şi tendințele de evoluție ale acesteia; 
legislația internă şi cea internațională; prevederile 
Constituției şi ale celorlalte legi ale țării; prevederile 
tratatelor şi convențiilor internaționale la care statul este 
parte. Dar, nu orice stat este capabil să se apere singur. 
De aceea se caută soluții avantajoase pentru a se asigura 


şi garanta securitatea națională. Una dintre aceste soluții 
o reprezintă apărarea colectivă, rezultat al asocierii mai 
multor state în vederea prezervării şi promovării 
adecvate a intereselor naționale fundamentale. NATO, 
în prezent, reprezintă organizația politico-militară, la 
care a aderat şi România, capabilă să asigure o apărare 
colectivă eficace a membrilor săi (dr. Petre DUTU). 

Apărarea națională este strâns legată de securitatea 
statală. Astfel, o politică de securitate coerentă nu este 
posibilă fără o politică de apărare similară. Conceperea, 
planificarea şi organizarea apărării şi securității 
naționale de către instituțiile abilitate ale statului trebuie 
să se facă întotdeauna în beneficiul cetățenilor țării. De 
aici, necesitatea unei legături optime între populaţie, în 
calitatea sa de contribuabil şi clasa politică, respectiv 
oamenii politici care decid în domeniul apărării şi 
securității naţionale. Promovarea şi apărarea intereselor 
naționale, prin participarea cu structuri militare la 
executarea de misiuni în afara frontierelor ţării, se 
cuvine mai bine explicată de către reprezentanții clasei 
politice cetăţenilor care le-au dat votul. În acelaşi timp, 
implicarea activă a României în gestionarea unor crize 
zonale şi regionale se cuvine foarte bine definită atât ca 
zonă de responsabilitate, peste care să fluture drapelul 
de stat, cât şi ca sarcini asumate voluntar şi conştient, 
fără a leza demnitatea celor prezenți în teatrele de 
operaţii (mr. Costel SIMION). 


3. Terorismul internaţional şi implicarea activă a României în lupta împotriva sa 


O ameninţare omniprezentă la adresa securității 
naționale, regionale şi globale o reprezintă terorismul 
internaţional. Acesta „loveşte”, aşa cum o dovedesc 
atentatele de până acum, orice stat din lume, indiferent 
de mărime, populaţie, putere economică şi militară, 
religie, rasă. Atentatele din septembrie 2001 din SUA, 
cele din martie 2003 din Spania constituie exemple ce 
probează că toate statele sunt vulnerabile în fața acestui 
flagel. De aceea s-a şi constituit coaliția militară 
internațională de luptă împotriva terorismului. Dar, 
derularea evenimentelor din diferite teatre de operații 
demonstrează că împotriva terorismului internațional se 
cere dusă o luptă altfel concepută şi organizată decât se 
face în mod obişnuit. În plus, tratarea tuturor celor care 
folosesc aşa numitele metode şi procedee de luptă 
„teroriste”- atentatele sinucigaşe, maşinile capcană, 
răpirile de persoane etc.- drept terorişti riscă să nu 
conducă la soluţionarea conflictului între „beligeranţi”. 
Poate folosirea termenului de gherilă, în loc de terorism 


şi acceptarea faptului că nu toate organizațiile de tip 
militar sau cele care folosesc armamentul şi metode ale 
luptei armate sunt teroriste ar conduce atât la găsirea 
unor soluţii viabile a acestor conflicte, cât şi la 
înțelegerea motivației lor de a rezista şi de a lupta 
(coL.dr. Virgil BĂLAĂCEANU). 

De regulă, când se vorbeşte despre terorism şi mai 
ales de lupta împotriva acestuia se acţionează asupra 
efectelor şi nu asupra cauzelor. Aceasta ar putea fi una 
din explicaţiile faptului că nu s-a ajuns încă la rezultate 
semnificative în această luptă şi nici la soluţii viabile şi 
de durată. Se pare că folosirea forţei armate şi a 
violenţei, ca reacție a celor loviți de terorişti, a generat 
tot violenţă acompaniată de numeroase pierderi de vieți 
omenești şi imense pagube materiale. În plus, nu s-a 
înțeles încă realitatea că tratarea efectelor unui fenomen 
de orice natură, iar terorismul este un fenomen social 
complex, nu va duce automat la soluționarea 
conflictului. De fapt, se impun, cu necesitate, cercetate 

şi aflate cauzele reale ale fenomenului numit terorism, şi 
abia după aceea făcut apel la metode şi tehnici de 
rezolvare adecvate şi flexibile. Folosirea doar a forței 
împotriva terorismului s-a dovedit a fi insuficientă şi 
generatoare de noi violențe. Prin urmare, se poate 
susţine că forţa nu rezolvă totul. Într-o anumită măsură, 
terorismul este şi un fenomen cu rădăcini şi motivaţie 
politică, de aceea şi soluțiile se cer căutate tot în plan 
politic. De asemenea, importante sunt măsurile 
preventive împotriva terorismului, iar acestea nu trebuie 
să fie numai de natură militară (cdor. ing. Constantin 
NICOLAE). 

Terorismul este dezastruos prin urmările sale pe 
toate planurile. Regula că într-o dispută câştigă cel care 
produce adversarului mai multe pierderi nu se mai 
aplică şi în cazul actelor teroriste. Practic, obiectivul 
luptei împotriva terorismului internațional şi nu numai îl 
constituie absenţa actelor teroriste. Ori, până acum, 
acest obiectiv nu s-a îndeplinit nici parțial, deşi s-au 


mobilizat forțe militare şi de altă natură însemnate din 
punct de vedere cantitativ şi calitativ. Poate dacă s-ar 
avea în vedere că în generarea terorismului sunt 
implicate idei, ideologii şi interese diferite ca natură şi 
intensitate atunci s-ar ajunge la concluzia că terorismul 
este o problemă politică şi nu doar militară. Adoptând o 
asemenea concepţie despre terorism se pot afla şi soluţii 
de durată pentru diminuarea şi dispariția, în timp, a 
acestui fenomen. În combaterea terorismului s-a apelat 
la mai multe modele de securitate. Printre acestea se 
numără următoarele: modelul de securitate al NATO; 
modelul de securitate promovat de Uniunea Europeană 
şi modelul complementarității NATO şi UE. România, 
ca membru NATO, participă alături de celelalte state 
partenere la lupta împotriva terorismului internațional. 
În acelaşi timp, prin aderarea la UE, ţara noastră va 
acționa, pornind de la modelul de securitate 
complementar, în combaterea terorismului internațional 
(lt. col. Gabriel TOMA). 


PROPUNERI 


cunoaştere a opiniilor cadrelor militare, a reprezentanților structurilor MAI, ai SRI, ai mediului civil universitar 
şi de cercetare-dezvoltare, ai societăţii civile asupra problemelor privind apărarea şi securitatea naţională, dar şi 
participarea României la executarea unor misiuni militare în afara frontierelor statale. 


cercetare-dezvoltare, din garnizoanele în care există unități şi mari unități ale MApN, în vederea dezvoltării 
unor colaborări de cercetare ştiinţifică pe probleme de interes comun privind securitatea şi apărarea naţională, 
raporturile armată-societate în contextul integrării ţării în NATO şi aderării la UE. 

ştiinţifică din domeniul securităţii. 

